
a Közgyűlés részére
Tisztelt Közgyűlés!
A Fővárosi Közgyűlés az 1993. évi LXXVIII. tv. (Lakástörvény) módosításával összhangban a Fővárosi Városrehabilitációs Keret felhasználásának szabályairól szóló 27/2013.(IV.18.) Főv. Kgy. rendelet 1.§ (2) alapján meghirdetett TÉR_KÖZ városrehabilitációs pályázatot az 1573/2013. (IX. 26.) döntésével eredményesnek nyilvánította, és 29 projekt részére összesen 5 258 679 e Ft összegű vissza nem térítendő fővárosi támogatást ítélt meg.
A támogatást elnyert projektek közül kettő esetében a pályázó kerületek lemondtak a megítélt támogatásról. Ennek a megmaradó 253 millió forintos keretnek a terhére 2014. május 5-én közösségi célú városrehabilitációs programok támogatására meghirdetett pályázaton a Fővárosi Közgyűlés 691/2015. (V.27.) számú határozata alapján 10 projekt nyert el vissza nem térítendő támogatást. 
A Fővárosi Közgyűlés 692/2015. (V. 27.) számú határozata szerint valamennyi nyertes projekt Együttműködési Megállapodása a meghatározott határidőre elfogadásra, illetve megkötésre került. Az Együttműködési Megállapodások megkötését követően a támogatást elnyert projektek részletes anyagait 2016. szeptember 30-ig szükséges benyújtani, a Támogatási Szerződések megkötésére 2016. november 30-ig van lehetőség. 
Tekintettel arra, hogy a nyertes projektek különböző műszaki volumenű beruházások, az egyes projektek eltérő ütemezéséből adódik, hogy a meghatározott határidőn belül eltérő időpontban kerülnek megkötésre az egyes projektekhez tartozó Támogatási Szerződések.

A jelen előterjesztésben szereplő VI. kerület „Nyugati tér, a Skála Metró előtti terület megújítása II.” című, a XII. kerület „Hegyvidéki Kulturális Szalon lértehozása” című és a XXIII. kerület „Molnár-szigeti volt napközis tábor és környezetének továbbfejlesztése” című projektekhez tartozó Támogatási Szerződések egyeztetései megtörténtek, valamint a Támogatási Szerződések kerületi Képviselő-testületi jóváhagyásai folyamatban vannak. 
A Támogatási Szerződések elválaszthatatlan részét képezik a Támogatási Szerződés mellékletében megjelölt dokumentumok, melyek a Városépítési Főosztály III. emelet 374-es szobájában megtekinthetők.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjenek.

Határozati javaslat
A Fővárosi Közgyűlés úgy dönt, hogy:

támogatja a 2014. május 5-én közösségi célú városrehabilitációs programok támogatására meghirdetett pályázat során vissza nem térítendő támogatást nyert projektekre vonatkozó támogatási szerződések megkötését.

a 2014. május 5-én kiírt városrehabilitációs pályázaton vissza nem térítendő támogatást elnyert projektek támogatási szerződéseinek megkötéséhez szükséges fedezet biztostása érdekében csökkenti a „930001 Általános tartalék” cím kiadási, azon belül a tartalékok előirányzatát 253 000 ezer Ft-tal, ezzel egyidejűleg azonos összeggel megemeli a „840301 Önkormányzati beruházások” cím, azon belül az egyéb felhalmozási célú kiadások (TÉR_KÖZ pályázat városrehabilitációs keret), azon belül az egyéb beruházási célú támogatások áht-n belülre kiadási előirányzatát.


felkéri a főpolgármestert, hogy az előirányzat módosításáról szóló döntést vezesse át a költségvetési rendeleten. 
határidő:	a soron következő rendeletmódosítás
felelős:	Tarlós István főpolgármester


jóváhagyja, megköti Budapest Főváros Önkormányzata és Budapest Főváros VI. Kerület Terézváros Önkormányzata között, a VI. kerület „Nyugati tér, a Skála Metró előtti terület megújítása II." c. projektről szóló Támogatási Szerződést az 1. sz. melléklet szerinti tartalommal és felkéri a Főpolgármestert a Támogatási Szerződés aláírására.
határidő:	döntést követő 30 napon belül
felelős: 	Tarlós István főpolgármester

jóváhagyja, megköti Budapest Főváros Önkormányzata és Budapest Főváros XII. Kerület Hegyvidék Önkormányzat között, a XII. kerület „Hegyvidéki Kulturális Szalon létrehozása" c. projektről szóló Támogatási Szerződést a 2. sz. melléklet szerinti tartalommal és felkéri a Főpolgármestert a Támogatási Szerződés aláírására. 
határidő:	döntést követő 30 napon belül
felelős: 	Tarlós István főpolgármester



jóváhagyja, megköti Budapest Főváros Önkormányzata és Budapest Főváros XXIII. Kerület Soroksár Önkormányzata között, a XXIII. kerület „Molnár-szigeti volt napközis tábor és környezetének továbbfejlesztése " c. projektről szóló Támogatási Szerződést a 3. sz. melléklet szerinti tartalommal és felkéri a Főpolgármestert a Támogatási Szerződés aláírására.
határidő:	döntést követő 30 napon belül
felelős: 	Tarlós István főpolgármester

Határozathozatal módja: 
Az előterjesztés 2. határozati javaslat esetében a határozat meghozatalához minősített szavazattöbbség szükséges. 
Az előterjesztés 1. 3. 4. 5. 6. határozati javaslata esetében a határozat meghozatalához egyszerű szavazattöbbség szükséges.


Budapest, 2016. május „….”

	
Bagdy Gábor József dr.
főpolgármester-helyettes

	
	
Szeneczey Balázs dr.
főpolgármester-helyettes

